
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1072 


30 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή του κατωτέρου χρηματικού προστί- 

μου του άρθρου 5 του Ν. 23 23/1995. 1 

Μεταβίβαση Κρατικού Παιδικού Σταθμού στο Δήμο 

Βερμίου Ν. Κοζάνης. 2 

Μεταβίβαση Κρατικού Παιδικού Σταθμού στο Δήμο 

Γυθείου - Ν.Λακωνίας. 3 

Απαγόρευση του κυνηγίου της Νησιώτικης Πέρδικας 
ΑΕΕΘΤΟΒΙ5 ΟΗυΘΑΒ, για δύο (2) χρόνια από 
15.9.2000 μέχρι 14.9.2000, για την παροχή των νή¬ 
σων Κυθήρων, Αντικυθήρων του Νομού Πειραιά... 4 
Σύσταση αμιγούς δημοτικής επιχείρησης στο Δήμο 
Κολυμβαρίου του Νομού Χανίων με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΚΟΛΥΜΒΑΡΙΟΥ» και με 

το διακριτικό τίτλο «ΔΕΚ». 5 

Υπέρβαση του ανώτατου ορίου ημερών εκτός έδρας 

υπαλλήλων υπηρετούντων στη ΝΑ ΦΩΚΙΔΑΣ. 6 

Χορήγηση αδείας ασκήσεως επαγγέλματος Κοινωνι¬ 
κού Λειτουργού στη Θεανώ Τσιούφη του Κλεομέ¬ 
νη. 7 

Μεταφορά δύο (2) κενών οργανικών θέσεων ΔΕΠ στο 
Τμήμα Κοινωνιολογίας του Πανεπιστημίου Κρή¬ 
της. 8 

Μεταφορά πέντε (5) κενών οργανικών θέσεων ΔΕΠ 
στο Τμήμα Επιστήμης & Τεχνολογίας Υλικών του 
Πανεπιστημίου Κρήτης. 9 


ΑΠΟΦΑΣΕΙ Σ 

Αριθ. κΙ/990 (1) 

Αναπροσαρμογή του κατωτέρου χρηματικού προστίμου 
του άρθρου 5 του Ν. 23 23/1995. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

Ι.-Του Ν. 1558/85 «Κυβέρνηση και Κυβερνητικά Όργα- 
να»(ΦΕΚ 137/Α726.7.85) όπως τροποποιήθηκε με το άρ¬ 
θρο 27του Ν. 2081/92 (ΦΕΚ 154/Α792). 


2. - Του Π. Δ. 27/96 «Συγχώνευση των Υπουργείων Του¬ 
ρισμού Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης (ΦΕΚ 19/Α796). 

3. -Το Π.Δ. 397/88 « Οργανισμός του Υπουργείου Εμπο- 
ρίου»(ΦΕΚ 185/Α788) όπως τροποποιήθηκε και ισχύει 

4. - Του άρθρου 5του Ν. 2323/95 «Υπαίθριο εμπόριο και 
άλλες διατάξεις (ΦΕΚ 145/Α795). 

5. - Της αριθμ. 303/5.5.2000 απόφασης του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργού Ανάπτυξης Αλ. Καλαφάτη & 
Μαρία - Ελένη Αποστολάκη» (ΦΕΚ 594/Β75.5.2000). 

6. - Το Γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αναπροσαρμόζουμε το κατώτερο χρηματικό πρόστιμο 
που προβλέπεται από το άρθρο 5 του Ν. 23 23/95 από εί¬ 
κοσι χιλιάδες (20.000) δραχμές σε πενήντα χιλιάδες 
(50.000) δραχμές. 

Κατά τα λοιπά ισχύει το άρθρο 5 του Ν. 2323/95. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 31 Ιουλίου 2000 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 
-♦- 

Αριθ. Π1β/2800 (2) 

Μεταβίβαση Κρατικού Παιδικού Σταθμού στο Δήμο Βερ¬ 
μίου Ν. Κοζάνης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α") «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 

Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α") όπου προστέθηκε το άρθρο 29 του Ν. 1558/85 
(ΦΕΚ 137/Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α') και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Τις διατάξεις του Π.Δ. 95/2000 (ΦΕΚ76/Α’) «Οργανι¬ 
σμός του Υπουργείου Υγείας και Πρόνοιας». 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Την αρ. ΔΙΔΚ/Φ.1/2/11187/12.5.2000 (ΦΕΚ 630/Β7 
12.5.2000) κοινή απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών. Δημόσιας Διοίκησης και Αποκέντρω¬ 
σης». 

8. Τη με αριθ.83/16.9.1999 Απόφαση του Δημοτικού 
Συμβουλίου του Δήμου Βερμίου- Ν.Κοζάνης, αποφασί¬ 
ζουμε: 

Μεταβιβάζουμε στο Δήμο Βερμίου - Ν. Κοζάνης. 

Τον Κρατικό Παιδικό Σταθμό Πύργων - Β.Δ 261/69 (ΦΕΚ. 
76 Α') που λειτουργεί με τις διατάξεις του Α.Ν. 2-11-35 
(ΦΕΚ 527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 8 Αυγούστου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΚΑΙ ΑΠΟΚΕΝΤΡΩΣΗΣ 

Κ. ΚΑΪΣΕΡΛΗΣ Δ. ΘΑΝΟΣ 

-♦- 

Αριθ. ΠΙβ/3238 (3 ) 

Μεταβίβαση Κρατικού Παιδικού Σταθμού στο Δήμο Γυ- 
θείου - Ν. Λακωνίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α) «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 


τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 (ΦΕΚ 
154/Α') όπου προστέθηκε το άρθρο 29 του Ν. 1558/85 
(ΦΕΚ 137/Α') « Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α') και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Τις διατάξεις του Π.Δ. 95/2000 (ΦΕΚ 76/Α') «Οργανι¬ 
σμός του Υπουργείου Υγείας και Πρόνοιας». 

6. Τη με αριθ. 2850/18.4.2000 (ΦΕΚ 565/Β720.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Τη με αριθ. 138/17.7.2000 Απόφαση του Δημοτικού 
Συμβουλίου του Δήμου Γυθείου - Ν. Λακωνίας, αποφασί¬ 
ζουμε: 

Μεταβιβάζουμε: Στο Δήμο Γ υθείου - Ν. Λακωνίας. 

Τον Κρατικό Παιδικό Σταθμό Γυθείου - Β.Δ 23-12-37 
(ΦΕΚ529τ.Α') που λειτουργεί με τις διατάξεις του Α.Ν. 2- 
11-35 (ΦΕΚ 527 Α'), θα ακολουθήσει η υπογραφή προ¬ 
γραμματικής Σύμβασης, όπως προβλέπεται στις διατά¬ 
ξεις του άρθρου 9του Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 8 Αυγούστου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 
-♦- 

Αριθ. 2782 (4) 

Απαγόρευση του κυνηγίου της Νησιώτικης Πέρδικας 
ΑΕΕΟΤΟΒΙ5 ΘΗυΘΑΒ, για δύο (2) χρόνια από 
15.9.2000 μέχρι 14.9.2000, για την παροχή των νήσων 
Κυθήρων, Αντικυθήρων του Νομού Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 «πε¬ 
ρί αντικαταστάσεως και συμπληρώσεως διατάξεων τινών 
του Νομοθετικού Διατάγματος 86/1969 περί Δασικού Κώ- 
δικος». 

2. Τις διατάξεις της αριθμ. 414985/29.11.1985 (ΦΕΚ 
757/Β'/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Τις διατάξεις του Π .Δ. 94/1993 (ΦΕΚ 40/Α722.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του Ν. 2218/1994 (ΦΕΚ 90/Α713.6.1994) 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α7 
16.9.1994) «Συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/85 «Κυβέρνηση και Κυ- 

βερνητικά Όργανα» που προστέθηκε με το άρθρο 27 του 
Ν. 2081/92 (ΦΕΚΑ' 154/10.9.1992). 

7. Την 5977/24.7.2000 Εισήγηση του Δασαρχείου Πει¬ 
ραιά σε συνδυασμό με την σκοπιμότητα απαγόρευσης 
του κυνηγίου για την προστασία, ανάπτυξη και εκμετάλ¬ 
λευση του θηραματικού πλούτου και της άγριας πανίδας 
της Χώρας μας, αποφασίζουμε: 

Απαγορεύουμε το κυνήγι της Νησιώτικης Πέρδικας 
ΑΙ.ΕΟΤΟΒΙ3 ΘΗΙΙΘΑΒ, για δύο (2) χρόνια από 15.9.2000 
μέχρι 14.9.2000, για την περιοχή των νήσων Κυθήρων, 
Αντικυθήρων του Νομού Πειραιά για λόγους προστασίας 
και αύξησης του θηράματος. 

Από τις διατάξεις της απόφασης δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α71975) και 
θα ισχύει από το Κυνηγετικό έτος 2000 - 2001. 

Πειραιάς, 7 Αυγούστου 2000 
Ο Γενικός Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

-♦- 

Αριθ. 7151 (5) 

Σύσταση αμιγούς δημοτικής επιχείρησης στο Δήμο Κο- 
λυμβαρίου του Νομού Χανιών με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΚΟΛΥΜΒΑΡΙΟΥ» και με το δια¬ 
κριτικό τίτλο «ΔΕΚ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Δημοτικού και Κοινοτικού Κώδικα 
(Π.Δ. 410/95). 

2. Τον Ν. 2503/97 «Διοίκηση οργάνωση στελέχωση της 
Περιφέρειας και άλλες διατάξεις». 

3. Την 57/2000 απόφαση του Δημοτικού Συμβουλίου 
Κολυμβαρίου, αποφασίζουμε: 

ΚΕΦΑΛΑΙΟ Α' 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
ΑΡΘΡΟ 1 

Σύσταση - Επωνυμία 

Συνιστούμε στο Δήμο Κολυμβαρίου του Νομού Χανίων 
αμιγή δημοτική επιχείρηση με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΚΟΛΥΜΒΑΡΙΟΥ» και με το διακριτικό τίτλο 
«ΔΕΚ», ως ίδιο Νομικό Πρόσωπο Ιδιωτικού Δικαίου, η λει¬ 
τουργία της οποίας θα διέπεται από τις διατάξεις των άρ¬ 
θρων 277-284, 287 και 291 του Π.Δ. 410/1995 και από τις 
διατάξεις του παρόντος Καταστατικού. Για τις σχέσεις 
της με την αλλοδαπή η επιχείρηση μπορεί να χρησιμοποι¬ 
εί πιστή μετάφραση της επωνυμίας της και του διακριτι¬ 
κού τίτλου της. 

Άρθρο 2ο 
Έδρα 

1. Έδρα της επιχείρησης ορίζεται το Κολυμβάριτου Δή¬ 
μου Κολυμβαρίου του Νομού Χανίων. 

2. Με απόφαση του διοικητικού συμβουλίου της, που 
πρέπει να εγκριθεί από το Δημοτικό Συμβούλιο Κολυμβα¬ 


ρίου, η επιχείρηση μπορεί να ιδρύει υποκαταστήματα και 
γραφεία αυτής σε οποιαδήποτε περιοχή της ημεδαπής ή 
της αλλοδαπής. 

Άρθρο 3ο 
Σκοπός 

Σκοπός της επιχείρησης είναι: 

1. Η κοινωνική, οικονομική, και πολιτιστική ανάπτυξη 
του Δήμου Κολυμβαρίου. 

2. Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινοτικούς φορείς. 

3. Η ίδρυση και συμμετοχή σε επιχειρήσεις που συμ¬ 
βάλλουν στην τοπική ανάπτυξη και προωθούν τους σκο¬ 
πούς της επιχείρησης, την στρατηγική του Δήμου Κολυμ¬ 
βαρίου και την πραγμάτωση του ευρύτερου αναπτυξια¬ 
κού, κοινωνικού και πολιτιστικού ρόλου της τοπικής 
αυτοδιοίκησης. 

4. Η σύναψη προγραμματικών συμβάσεων. 

5. Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος σε συνεργασία με 
κρατικούς και μη φορείς. 

6. Η ανάληψη επενδυτικών πρωτοβουλιών ή η συμμετο¬ 
χή σε επενδυτικές πρωτοβουλίες άλλων φορέων, για την 
αξιοποίηση γεωργικών, κτηνοτροφικών, δασικών, αλιευ¬ 
τικών, τουριστικών, πολιτιστικών και άλλων φυσικών πό¬ 
ρων και αγαθών. 

7. Η επιμόρφωση των στελεχών των ΟΤΑ και των συνε¬ 
ταιριστικών οργανώσεων και των επιχειρήσεων αυτών ως 
και των άλλων νομικών προσώπων, που έχουν ιδρύσει ή 
στα οποία συμμετέχουν. 

8. Η Ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

9. Η διοργάνωση κάθε είδους κοινωνικών, μορφωτικών, 
πολιτιστικών και αθλητικών εκδηλώσεων. 

10. Η δημιουργία νέων θεσμών αθλητικού χαρακτήρα 
καθώς και η προώθηση των ήδη υπαρχόντων. 

11. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

12. Η ανάληψη δραστηριοτήτων που έχουν σχέση με 
την αναψυχή και συγκεκριμένα η δημιουργία και η εκμε¬ 
τάλλευση αναψυκτηρίων, κυλικείων κ.λπ. 

13. Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινοτικές αρχές και φορείς για την εξασφάλιση χρη¬ 
ματοδοτήσεων και πόρων για την ίδια την επιχείρηση, ή 
για λογαριασμό του Δήμου Κολυμβαρίου ή καιτρίτωνπου 
προωθούν την ανάπτυξη της περιοχής. 

14. Η εκπόνηση ή η ανάθεση εκπόνησης μελετών που 
αφορούν το σκοπό και το έργο της επιχείρησης. 

15. Η προστασία, ανάπλαση, αξιοποίηση και εκμετάλ¬ 
λευση των ακτών. 

16. Η συντήρηση της αγροτικής οδοποιίας της εδαφι¬ 
κής περιφέρειας του Δήμου. 

17. Η αξιοποίηση των τοπικών υδάτινων και λοιπών φυ¬ 
σικών πόρων. 

18. Η ανάληψη εργολαβιών για την κατασκευή και την 

αναπαλαίωση κτιρίων και διαιηρητέων οικιστικών συνό¬ 
λων, έργων οδοποιίας, έργων ύδρευσης - άρδευσης, κα¬ 
τασκευής πεζοδρομίων, πλακοστρώσεων, διαμόρφωσης 
κοινόχρηστων χώρων κ.α. 

19. Η ανάπτυξη δραστηριοτήτων θαλάσσιων σπορ. 

20. Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου Κολυμβαρίου καθώς και 
των χώρων άθλησης και αναψυχής. 

21. Η εκπόνηση εφαρμοσμένων προγραμμάτων κοινω¬ 
νικής πρόνοιας. 

22. Η προώθηση τωντοπικών προϊόντων και υπηρεσιών. 

23. Η αξιοποίηση, αγορά και λειτουργία χερσαίων και 
θαλάσσιων μεταφορικών μέσων. 

24. Η ανάδειξη και αξιοποίηση των αρχαιολογικών και 
ιστορικών μνημείων της περιοχής του Δήμου Κολυμβαρί¬ 
ου. 

25. Η προώθηση τωντοπικών προϊόντων και υπηρεσιών. 

26. Η αξιοποίηση ενεργειακών πόρων. 

27. Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης. 

Άρθρο 4ο 
Διάρκεια 

1) Η διάρκεια της επιχείρησης ορίζεται σε πενήντα (50) 
έτη, αρχομένη από της δημοσιεύσεως της συστάσεώς 
της στην Εφημερίδα της Κυβερνήσεως και λήγουσα την 
αντίστοιχη ημερομηνία του έτους δύο χιλιάδες σαράντα 
εννέα (2049). 

2) Η διάρκεια της επιχείρησης μπορεί να παραταθεί με 
απόφαση του Δημοτικού Συμβουλίου του Δήμου Κολυμ¬ 
βαρίου, που λαμβάνεται με απόλυτη πλειοψηφίατου συ¬ 
νόλου των μελώντου, για την οποία πρέπει να τηρηθεί στη 
συνέχεια η διαδικασία που προβλέπεται από την παρά¬ 
γραφο 3 του άρθρου 277 του Π.Δ. 410/1995. 

ΚΕΦΑΛΑΙΟ Β' 

ΚΕΦΑΛΑΙΟ - ΠΟΡΟΙ 
Άρθρο 5ο 
Κεφάλαιο 

Το αρχικό κεφαλαίο της επιχείρησης ορίζεται σε δραχ¬ 
μές δέκα εκατομμύρια (10.000.000). το οποίο ποσό δια¬ 
θέτει ο Δήμος Κολυμβαρίου.- 

Άρθρο 6ο 
Πόροι 

Πόροι της επιχείρησης είναι: 

1) Τα πάσης φύσεως έσοδα που προέρχονται από την 
παροχή υπηρεσιών της επιχείρησης, από την ανάληψη 
και εκτέλεση έργων και γενικά από τις δραστηριότητες 
που ασκεί ή στις οποίες συμμετέχει ηεπιχείρηση. 

2) Οι πρόσοδοι από τα πάσης φύσεως περιουσιακά 
στοιχεία της. 

3) Οι πρόσοδοι από πάσης φύσεως κληροδοτήματα, 
κληρονομιές, δωρεές, εισφορές και επιχορηγήσεις. 

4) Τα έσοδα από την εκτέλεση έργων, ή προγραμμάτων 
ή από παροχή υπηρεσιών στα πλαίσια προγραμματικών 
συμβάσεων με ΟΤΑ και λοιπούς φορείς του δημόσιου το¬ 
μέα. 

5) Κάθε άλλο νόμιμο έσοδο. 


ΚΕΦΑΛΑΙΟ Γ 

ΔΙΟΙΚΗΣΗ, ΕΚΠΡΟΣΩΠΗΣΗ 
ΚΑΙ ΔΙΕΥΘΥΝΤΗΣ ΤΗΣ ΕΠΙΧΕΙΡΗΣΗΣ 

Άρθρο 7ο 

Διοίκηση της επιχείρησης - 
Μέλη Διοικητικού Συμβουλίου 

1) Η επιχείρηση διοικείται από Διοικητικό Συμβούλιο, 
που αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. 

Από τα μέλη του Διοικητικού Συμβουλίου τρία τουλάχι¬ 
στον μέλη πρέπει να είναι αιρετοί εκπρόσωποι του Δήμου 
Κολυμβαρίου, έκτων οποίων ένας (1) απάτη μειοψηφία, 
ένα (1) μέλος πρέπει να είναι εκπρόσωπος των εργαζομέ¬ 
νου στην επιχείρηση, αν αυτή απασχολεί περισσότερους 
από είκοσι εργαζόμενους, και ένα (1) μέλος πρέπει να εί¬ 
ναι εκπρόσωπος - μέλος του Οικονομικού Επιμελητηρίου 
Ελλάδας Τμήμα Δυτικής Κρήτης. 

Τα υπόλοιπα μέλη είναι δημότες ή κάτοικοι του Δήμου 
Κολυμβαρίου που έχουν πείρα ή γνώσεις σχετικές με το 
αντικείμενο της επιχείρησης. 

2) Αιρετοί εκρόσωποιτου Δήμου Κολυμβαρίου στο διοι¬ 
κητικό συμβούλιο μπορεί να είναι εκτός από τα μέλη του 
Δημοτικού Συμβουλίου του Δήμου και ο Δήμαρχος, κα¬ 
θώς και ο Πρόεδρος και τα μέλη των Τοπικών Συμβουλίων 
που έχουν εκλεγεί στο Δήμο. 

3) Για τον τρόπο εκλογής των εκπροσώπων των εργα¬ 
ζομένων στο διοικητικό συμβούλιο της επιχείρησης και 
για τα κριτήρια επιλογής των κοινωνικών φορέων που θα 
εκπροσωπηθούν στο διοικητικό συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25027/9.4.1984 Απόφασης του 
Υπουργού Εσωτερικών. 

Άρθρο 8ο 

Θητεία, διοικητικού συυβουλίου - 
Ορισμός και Αντικατάσταση των μελών του 

1) Η θητεία του διοικητικού συμβουλίου της επιχείρη¬ 
σης ακολουθεί τη θητεία του Δημοτικού Συμβουλίου του 
Δήμου και σε κάθε περίπτωση λήγει τρεις μήνες μετά την 
εγκατάσταση του νέου Δημοτικού Συμβουλίου. Το νέο 
Δημοτικό Συμβούλιο οφείλει να ορίσει τα μέλη του νέου 
διοικητικού συμβουλίου της επιχείρησης μέσα στην άνω 
προθεσμία. Σε περίπτωση που δεν οριστούν τα μέλη του 
νέου διοικητικού συμβουλίου της επιχείρησης από το νέο 
Δημοτικό Συμβούλιο μέσα στην άνω προθεσμία, τότε η 
θητεία του διοικητικού συμβουλίου της επιχείρησης πα- 
ρατείνεται μέχρι να οριστούν αυτά. 

2) Ειδικά όσον αφορά τον ορισμό των μελών του πρώ¬ 
του διοικητικού συμβουλίου της επιχείρησης, το Δημοτι¬ 
κό Συμβούλιο οφείλει να ορίσει αυτά μέσα σε τρεις μήνες 
από τη δημοσίευση της συστατικής πράξης της επιχείρη¬ 
σης στην Εφημερίδα της Κυβερνήσεως. 

3) Το μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους με από¬ 
φαση του Δημοτικού Συμβουλίου Κολυμβαρίου, που λαμ- 
βάνεται με απόλυτη πλειοψηφίατου νομίμου αριθμού των 
μελών του. Ειδικά για την αντικατάσταση των εκπροσώ¬ 
πων των εργαζομένων και του κοινωνικού φορέα της πε- 

ριοχής απαιτείται η σύμφωνη γνώμη του οργάνου που 
τους πρότεινε. 

4) Μέλος του διοικητικού συμβουλίου, που απουσιάζει 
απότις συνεδριάσειςτου πάνω απότρείς μήνες συνεχώς, 
θεωρείται ότι παραιτήθηκε και μπορεί να αντικατασταθεί 
με απόφαση του Δημοτικού Συμβουλίου. 

5) Αν τα μέλη του διοικητικού συμβουλίου δεν αποδε¬ 
χθούν τον ορισμό τους μέσα σε 30 ημέρες από την επίδο¬ 
ση του σχετικού εγγράφου ή παραιτηθούν ή πεθάνουν ή 
αντικατασταθούν σύμφωνα, με την παράγραφο 3 του πα¬ 
ρόντος άρθρου ή αν παραμείνουν κενές θέσεις μελών για 
οποιοδήποτε άλλο λόγο, το διοικητικό συμβούλιο μέχρι 
να οριστούν οι αντικαταστάτες τους λειτουργεί νόμιμα με 
την ελλιπή σύνθεσή του, που δεν μπορεί πάντως να είναι 
μικρότερη από τον αριθμό των μελών που χρειάζεται για 
την απαρτία. 

6) Νόμιμα επίσης λειτουργεί το διοικητικό συμβούλιο 
μέχρι να οριστούν οι εκπρόσωποι των εργαζομένων και 
του κοινωνικού φορέα της περιοχής. 

Άρθρο 9ο 

Συγκρότηση - Συνεδριάσεις - 
Λήψη αποφάσεων του διοικητικού συμβουλίου 

1 Το Δημοτικό Συμβούλιο Κολυμβαρίου ορίζει από τα 
μέλη του διοικητικού συμβουλίου τον πρόεδρο και τον 
αντιπρόεδρό του. 

2. Το διοικητικό συμβούλιο της επιχείρησης συνέρχεται 
τακτικά τουλάχιστον μια φορά το μήνα και έκτακτα όταν 
το απαιτούν οι υποθέσεις της επιχείρησης. 

Το διοικητικό συμβούλιο συγκαλείται από τον Πρόεδρό 
του, ο οποίος είναι υποχρεωμένος νατό συγκαλεί και όταν 
το ζητήσει το ένα τρίτο των μελών του ή ο Δήμαρχος ή το 
Δημοτικό Συμβούλιο του Δήμου. 

3. Το διοικητικό συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων μελών του είναι μεγαλύτερος από το μισό 
του νομίμου αριθμού των μελών του. Μέλος του διοικητι¬ 
κού, συμβουλίου που απουσιάζει ή κωλύεται δεν μπορεί 
να αντιπροσωπευθεί από άλλον και αναπληρώνεται μόνο 
από το νόμιμο αναπληρωτή του. 

4. Οι αποφάσεις του διοικητικού συμβουλίου παίρνο- 
νται με απόλυτη πλειοψηφία των παρόντων και σε περί¬ 
πτωση ισοψηφίας η ψήφος του προέδρου θεωρείται δι¬ 
πλή. 

Η ψηφοφορία είναι φανερή, εκτός αν ζητηθεί από οποι- 
οδήποτε μέλος να γίνει μυστική ψηφοφορία. Για τις απο¬ 
φάσεις του διοικητικού συμβουλίου τηρούνται πρακτικά 
σε ειδικό βιβλίο, τα οποία υπογράφονται από τον πρόε¬ 
δρο και τα μέλη του διοικητικού συμβουλίου. Τα πρακτικά 
τηρούνται από υπάλληλο της επιχείρησης που ορίζεται με 
απόφαση του διοικητικού, συμβουλίου. 

5. Το διοικητικό συμβούλιο οφείλει να στέλνει χωρίς κα¬ 
θυστέρηση όλες τις αποφάσεις του στο Δήμο Κολυμβα¬ 
ρίου. 

Άρθρο 10ο 

Αρμοδιότητες του Διοικητικού Συμβουλίου 

1) Το διοικητικό συμβούλιο είναι αρμόδιο για τη διοίκη¬ 
ση , εκπροσώπηση και διαχείριση της επιχείρησης σε όλες 
τις υποθέσεις αυτής, εκτός από τις περιπτώσεις που, σύμ¬ 


φωνα με τις διατάξεις του Δημοτικού και Κοινοτικού Κώ¬ 
δικα ή του παρόντος Καταστατικού, είναι αρμόδιο το Δη¬ 
μοτικό Συμβούλιο του Δήμου Κολυμβαρίου. 

2) Ενδεικτικά αναφέρεται ότι το διοικητικό συμβούλιο 
έχει αρμοδιότητα να: 

α) Διορίζει και απολύει το υπαλληλικό και εργατοτεχνι- 
κό και αποφασίζει για όλες τις μεταβολές της υπηρεσια¬ 
κής του κατάστασης. 

β) Ψηφίζει τον προϋπολογισμό και εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
κάθε διαχειριστικής χρήσης. 

γ) Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες. 

ε) Αποφασίζειτην αγορά και τη μίσθωση ακινήτων και κι¬ 
νητών που είναι χρήσιμα στην επιχείρηση, και την εκποίη¬ 
σα και εκμίσθωση ακινήτων και κινητών που ανήκουν στην 
επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς ή εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλειάτους να εκχωρείτο σύνολο ή μέρος από 
τις προσόδους της επιχείρησης και αποφασίζει την παρο¬ 
χή δικαιωμάτων υποθήκης και προσημειώσεως υποθήκης 
σε ακίνητά της. 

η) γνωμοδοτεί σε όλα τα θέματα που αφορούν την επι¬ 
χείρηση, εφόσον τα θέματα αυτά ανήκουν στην αποφασι¬ 
στική αρμοδιότητα του Δημοτικού Συμβουλίου Κολυμβα¬ 
ρίου.- 

Άρθρο 11ο 

Ανάθεση αρμοδιοτήτων του διοικητικού συμβουλίου 

Για την αποτελεσματικότερη λειτουργία της επιχείρη¬ 
σης το διοικητικό, συμβούλιο μπορεί με απόφασή του να 
αναθέτει την άσκηση του συνόλου ή μέρους της αρμο- 
διότητός του, εκτός από τις περιπτώσεις β, γ, ε και ζ της 
παραγράφου 2 του άρθρου 10 του παρόντος, στο Πρόε¬ 
δρό του και σε άλλα όργανα της επιχείρησης, στο Διευ¬ 
θυντή και τους υπεύθυνους των λειτουργικών μονάδων 
της επιχείρησης. 

Στη σχετική απόφαση πρέπει να αναφέρονται. οι αρμο¬ 
διότητες που ανατίθενται, η διάρκεια για την οποία ανατί¬ 
θενται (η οποία δεν μπορεί να υπερβαίνει τη διάρκεια της 
θητείας του ίδιου του διοικητικού συμβουλίου) και εκτός 
των άλλων εάν οι ανωτέρω (εφόσον ορισθούν δύο ή πε¬ 
ρισσότεροι) πρέπει να ενεργούν από κοινού ή εάν θα μπο¬ 
ρούν να ενεργούν και χωριστά καθένας τους. 

Άρθρο 12ο 

Καθήκοντα Προέδρου και Αντιπροέδρου 
του διοικητικού συμβουλίου 

1) Ο Πρόεδρος του διοικητικού συμβουλίου εκπροσω¬ 
πεί την επιχείρηση ενώπιον κάθε αρχής και ενώπιον κάθε 
δικαστηρίου οποιουδήποτε βαθμού και δικαιοδοσίας. 

Ο Πρόεδρος μπορεί σε περίπτωση κινδύνου από ανα¬ 
βολή, χωρίς απόφαση του διοικητικού συμβουλίου, να 
εγείρει και ανακρούει αγωγές και να ασκεί ένδικα μέσα, 
να διορίζει πληρεξουσίους και να προβαίνει σε κάθε δικα¬ 
στική ή εξώδικη πράξη που προστατεύει τα συμφέροντα 
της επιχείρησης, οφείλει όμως να υποβάλει αμέσως τις 
πράξεις αυτές προς έγκριση στο διοικητικό συμβούλιο. 

Επίσης ο Πρόεδρος υπογράφει τα συμβόλαια της επι¬ 
χείρησης. 

Επίσης ο Πρόεδρος του διοικητικού συμβουλίου συ- 
γκαλεί τις συνεδριάσεις του διοικητικού συμβουλίου και 
προεδρεύει σ’ αυτές. 

2) Ο Αντιπρόεδρος του διοικητικού συμβουλίου ανα¬ 
πληρώνει τον Πρόεδρο στα καθήκοντα του, όταν αυτός 
απουσιάζει ή κωλύεται. 

Άρθροίθο 

Αποζημιώσεις προέδρου και αντιπροέδρου 
και μελών του διοικητικού συμβουλίου 

Στον πρόεδρο και τον αντιπρόεδρο του διοικητικού 
συμβουλίου για τις υπηρεσίες που παρέχουν στην επιχεί¬ 
ρηση μπορεί να καταβάλλεται αποζημίωση, που ορίζεται 
με απόφαση του Δημοτικού Συμβουλίου του Δήμου, ύστε¬ 
ρα από πρόταση του διοικητικού συμβουλίου της επιχεί- 
ρησης. 

Με την ίδια διαδικασία μπορεί να καταβάλλεται αποζη¬ 
μίωση στα μέλη του διοικητικού συμβουλίου για τη συμ¬ 
μετοχή τους στις συνεδριάσεις του. 

Άρθρο 14ο 

Απασχόληση στην επιχείρηση των μελών 
του διοικητικού συμβουλίου 

Με απόφαση του Δημοτικού Συμβουλίου του Δήμου Κο- 
λυμβαρίου, ύστερα αττό πρόταση του διοικητικού συμ¬ 
βουλίου της επιχείρησης, μπορεί να ορίζεται η μερική ή 
πλήρης απασχόληση στην επιχείρηση με αμοιβή του ενός 
τετάρτου των μελών του διοικητικού, συμβουλίου. 

Αν το 1/4 δεν είναι ακέραιος αριθμός, το κλάσμα που 
προκύπτει στρογγυλοποιείται προς τα πάνω. 

Στην απόφαση πρέπει να καθορίζονται τα μέλη που θα 
απασχοληθούν, οι αρμοδιότητές τους και η αμοιβή τους. 

Άρθρο 15ο 

Διευθυντής της επιχείρησης 

1) Με απόφαση του διοικητικού συμβουλίου της επιχεί¬ 
ρησης προσλαμβάνεται διευθυντής ή ορίζεται ως διευθυ¬ 
ντής ένα από τα μέλη του. 

2) Ο διευθυντής της επιχείρησης πρέπει να έχει τα προ¬ 
σόντα που καθορίζονται στον Κανονισμό Προσωπικού 
της επιχείρησης. 

3) Ο διευθυντής διευθύνει την επιχείρηση σύμφωνα με 
τις διατάξεις του Νόμου, του Καταστατικού αυτού, των 
Κανονισμών της επιχείρησης και τις αποφάσεις του διοι¬ 
κητικού συμβουλίου της επιχείρησης ως και τις αποφά¬ 
σεις του Δημοτικού Συμβουλίου Κολυμβαρίου στις περι¬ 
πτώσεις που αυτό είναι αρμόδιο. 

4) Με απόφαση του διοικητικού συμβουλίου μπορεί να 
μεταβιβάζεται στο διευθυντή η άσκηση του συνόλου ή μέ¬ 
ρους των αρμοδιοτήτων του, που αναφέρονται στο άρ¬ 
θρο 11 του παρόντος Καταστατικού, ως και αρμοδιότη¬ 


τες, που αναφέρονται στην παράγραφο 1 του άρθρου 12 
του παρόντος Καταστατικού. 

ΚΕΦΑΛΑΙΟ Δ' 

ΔΙΑΧΕΙΡΙΣΗ ΤΑΜΕΙΑΚΗ ΥΠΗΡΕΣΙΑ - ΕΠΟΠΤΕΙΑ - 
ΚΑΝΟΝΙΣΜΟΙ - ΒΙΒΛΙΑ ΚΑΙ ΣΤΟΙΧΕΙΑ - 
ΑΠΟΓΡΑΦΗ ΠΕΡΙΟΥΣΙΑΣ - ΙΣΟΛΟΠΣΜΟΣ - 
ΕΚΘΕΣΗ ΠΕΠΡΑΓΜΕΝΩΝ - 
ΑΠΟΣΒΕΣΕΙΣ ΚΑΙ ΔΙΑΧΕΙΡΙΣΤΙΚΟΣ ΕΛΕΓΧΟΣ 

Άρθρο 16ο 

Διαχειριστική περίοδος 

1) Η διαχειριστική περίοδος της επιχείρησης αρχίζειτην 
1η Ιανουάριου κάθε ημερολογιακού έτους και λήγει την 
31η Δεκεμβρίου του ίδιου έτους. 

2) Κατ’ εξαίρεση η πρώτη διαχειριστική περίοδος θα αρ¬ 
χίζει από την ημέρα δημοσίευσης της συστατικής πράξης 
της επιχείρησης στην Εφημερίδα της Κυβερνήσεως και 
θα λήγει την 31η Δεκεμβρίου του έτους 2000. 

Άρθρο17ο 
Γενική Διάταξη 

Κατά τα λοιπά για τα θέματα του Δ' κεφαλαίου του πα¬ 
ρόντος Καταστατικού θα ισχύουν και θα εφαρμόζονται οι 
διατάξεις των άρθρων 280, 281, 282 και 283 του Π.Δ. 
410/1995 και οι διατάξεις του Π.Δ. 520/1988 και της με 
αριθ. 25027/9.4.1984 Απόφασης του Υπουργού Εσωτερι¬ 
κών. 

ΚΕΦΑΛΑΙΟΝ Ε' 

ΔΙΑΛΥΣΗ - ΕΚΚΑΘΑΡΙΣΗ 
ΚΑΙ ΑΝΑΒΙΩΣΗ ΤΗΣ ΕΠΙΧΕΙΡΗΣΗΣ 

Άρθρο 18ο 

Διάλυση της επιχείρησης 

Η επιχείρηση διαλύεται: 

1) Με απόφαση του Δημοτικού Συμβουλίου του Δήμου 
Κολυμβαρίου, που λαμβάνεται με απόλυση πλειοψηφία 
των μελών αυτού και πράξη του Γ ενικού Γ ραμματέα της 
Περιφέρειας. 

2) Όταν λήξει χωρίς να παραταθεί η διάρκεια της επι¬ 
χείρησης. 

3) Σε περίπτωση που η επιχείρηση κηρυχθεί σε κατά¬ 
σταση πτωχεύσεως. 

Άρθρο 19ο 

Εκκαθάριση της επιχείρησης 

1) Η διάλυση της επιχείρησης ακολουθεί το στάδιο της 
εκκαθάρισης. 

2) Η εκκαθάριση, εκτός από την περίπτωση πτώχευσης 
της επιχείρησης, διενεργείται από εκκαθαριστές που ορί¬ 
ζονται από το Δημοτικό Συμβούλιο του Δήμου Κολυμβα¬ 
ρίου. 

3) Με τον ορισμό των εκκαθαριστών παύει αυτοδίκαια η 
εξουσία του Διοικητικού Συμβουλίου της επιχείρησης και 
τις αρμοδιότητές του ασκούν οι εκκαθαριστές, εκτός από 
τις αρμοδιότητες που θα αποφασίσει να κρατήσει το ίδιο 
το Δημοτικό Συμβούλιο. 

4) Επίσης με τον ορισμό των εκκαθαριστών παύει αυτο¬ 
δίκαια και η εξουσία των ελεγκτών. 

5) Οι εκκαθαριστές οφείλουν, μόλις αναλάβουντα καθή- 
κοντάτους, να ενεργήσουν απογραφή της περιουσίας της 
επιχείρησης και στη συνέχεια να διεκπεραιώσουν τις εκ¬ 
κρεμείς υποθέσεις της, να εισπράξουντις απαιτήσεις της, 
να ρευστοποιήσουν την περιουσία της, να εξοφλήσουν τα 
χρέη αυτής, και να αποδώσουν στο Δήμο Κολυμβαρίου το 
τυχόν απομένον υπόλοιπο, ως και να συντάξουντους σχε¬ 
τικούς λογαριασμούς για τη διενεργηθείσα εκκαθάριση. 

6) Οι λογαριασμοί της εκκαθάρισης εγκρίνονται από το 
Δημοτικό Συμβούλιο του Δήμου, το οποίο και αποφασίζει 
για την απαλλαγή ή όχι των εκκαθαριστών από κάθε ευ¬ 
θύνη. 

Άρθρο 20ο 

Αναβίωση της επιχείρησης 

Αν η διάλυση της επιχείρησης έγινε λόγω λήξης της 
διάρκειας αυτής ή λόγω πτώχευσης που όμως ανακλήθη¬ 
κε ή περατώθηκε με συμβιβασμό, τότε είναι δυνατή η ανα¬ 
βίωση της επιχείρησης με απόφαση του Δημοτικού Συμ¬ 
βουλίου του Δήμου Κολυμβαρίου και πράξη του Γενικού 
Γ ραμματέατης Περιφέρειας. 

Άρθρο 21ο 
Τελικές διατάξεις 

Για κάθε θέμα που δεν ρυθμίζεται στο παρόν Καταστα¬ 
τικό θα ισχύουν οι σχετικές διατάξεις του Δημοτικού και 
Κοινοτικού Κώδικα που θα ισχύουν κάθε φορά για τις αμι¬ 
γείς δημοτικές επιχειρήσεις (σήμερα άρθρα 277 - 284, 
287 και 291 του Π.Δ. 410/1995), ως και οι σχετικές διατά¬ 
ξεις των σε εκτέλεση και κατ’ εξουσιοδότηση των άνω δια¬ 
τάξεων του Δημοτικού και Κοινοτικού Κώδικα, διαταγμά¬ 
των και υπουργικών αποφάσεων που θα ισχύουν κάθε φο¬ 
ρά (σήμερα Π.Δ. 520/1988 και Απόφαση του Υπουργού 
Εσωτερικών, υπ’ αριθ. 25027/9.4.1984), και συμπληρω¬ 
ματικά και για κάθε θέμα που δεν ρυθμίζεται με τις προα- 
ναφερθείσες διατάξεις θα ισχύουν και θα εφαρμόζονται 
αναλογικά οι σχετικές διατάξεις της αστικής και εμπορι¬ 
κής νομοθεσίας.» 

Η απόφαση αυτή προκαλεί δαπάνη σε βάρος του Προ¬ 
ϋπολογισμού του Δήμου Κολυμβαρίου για το τρέχον οι¬ 
κονόμο έτος ύψους δρχ. 10.000.000, η οποία θα καλυ¬ 
φθεί από την ισόποση πίστωση που έχει εγγράφει στον 
Προϋπολογισμό αυτού του τρέχοντος οικονομικού 
έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 31 Ιουλίου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 10014 (6) 

Υπέρβαση του ανώτατου ορίου ημερών εκτός έδρας 
υπαλλήλων υπηρετούντων στη ΝΑ ΦΩΚΙΔΑΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις δ/ξειςτου άρθρου 2 παρ. 3 του Ν. 2685/99 «περί 


καλύψεως δαπανών μετακινουμένων υπαλλήλων κ.λπ., 
όπως συμπληρώθηκε με το άρθρο 25 παρ. 6 του Ν. 
2738/99 «περί συλλογικών διαπραγματεύσεων στη Δημό¬ 
σια Διοίκηση κ.λπ.». 

2.Την ΚΥΑ 31736/14.9.99 με την οποία καθορίζεται για 
το έτος 1999 και εφεξής το ανώτατο όριο επιτρεπομένων 
ημερών κίνηση εκτός έδρας υπαλλήλων υπηρετούντων 
στη Νομ. Αυτ/ση Φωκίδας. 

4. Την ανάγκη αντιμετώπισης αυξημένων υπηρεσιακών 
αναγκών, κατά το έτος 2000, λόγω πυρκαγιών κ.λπ. και 
δεδομένου ότι οι υπάλληλοι της ΝΑ Φωκίδας (τμ. Μηχα¬ 
νολογικού εξοπλισμού κλάδου ΔΕ τεχν. (οδηγοί χειρ. 
Μηχ/των) και ο οδηγόςτου Νομάρχη, εξάντλησαντο ανώ¬ 
τατο όριο των 120 ημερών. 

4. Το αρ. 4862/7.7.2000 έγγραφο του Νομάρχη Φωκί¬ 
δας, αποφασίζουμε: 

Αυξάνουμε καθ’ υπέρβαση το ανώτατο επιτρεπόμενο 
αριθμό ημερών εκτός έδρας για το έτος 2000, υπαλλήλων 
υπηρετούντων στη ΝΑ Φωκίδας, κλάδων ΔΕ Τεχν. οδηγ. 
ΔΕ χειρ. Μηχ/των και ΔΕ οδηγών Νομάρχη, κατά 80 ημέ¬ 
ρες για την αντιμετώπιση πυρκαγιών, κ.λπ. 

Η πρόσθετη δαπάνη θα βαρύνει τον προϋπολογισμό 
της ΝΑ Φωκίδας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 4 Αυγούστου 2000 

Ο Γενικός Γραμματέας Περιφέρειας 
ΒΑΣ. ΕΞΑΡΧΟΣ 

-♦- 

Αριθ. ΔΠβ/οικ. 3873 (7) 

Χορήγηση αδείας ασκήσεως επαγγέλματος Κοινωνικού 
Λειτουργού στη Θεανώ Τσιούφη του Κλεομένη. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την ΔΠβ/3760/7.12.1999 απόφαση του Νομάρχη Αι¬ 
τωλίας και Ακαρνανίας, έχει χορηγηθεί στη Θεανώ Τσιού¬ 
φη του Κλεομένη άδεια ασκήσεως επαγγέλματος Κοινω¬ 
νικού Λειτουργού. 

I. Π. Μεσολογγίου, 9 Δεκεμβρίου 1999 

Με εντολή Νομάρχη 
Η Διευθύντρια 
ΕΥΣΤΑΘΙΑ ΚΑΛΥΒΑ 

-♦- 

Αριθ. 4314 (8) 

Μεταφορά δύο (2) κενών οργανικών θέσεων ΔΕΠ στο 
Τμήμα Κοινωνιολογίας του Πανεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Την απόφαση της Γ.Σ. του Τμήματος Κοινωνιολογίας 
(συνεδρία 93/27.1.2000). 

2. Την διάταξη της παρ. 5ατου άρθρου 14του Ν. 2817/ 
14.3.2000 (ΦΕΚ 78/14.3.2000. τ. Α'). 

3. Την απόφαση του Πρυτανικού Συμβουλίου του Πανε¬ 
πιστημίου Κρήτης (συνεδρία 393/27.7.2000). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ- 

ϋπολογισμού, ούτε εις βάρος του προϋπολογισμού του 
Παν/μίου Κρήτης, αποφασίζουμε: 

Εγκρίνουμε την μεταφορά δύο (2) κενών οργανικών θέ¬ 
σεων Διδακτικού Ερευνητικού Προσωπικού (ΔΕΠ), στο 
Τμήμα Κοινωνιολογίας της Σχολής Κοινωνικών Επιστη¬ 
μών του Πανεπιστημίου Κρήτης. 

Ρέθυμνο, 31 Ιουλίου 2000 

Ο Πρύτανης 
ΧΡΗΣΤΟΣ ΝΙΚΟΛΑΟΥ 

-♦- 

Αριθ. 3041 (9) 

Μεταφορά πέντε (5) κενών οργανικών θέσεων ΔΕΠ στο 
Τμήμα Επιστήμης & Τεχνολογίας Υλικών του Πανεπι¬ 
στημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
Έχοντας υπόψη: 

1. Την διάταξη του άρθρου 14 παρ. 5α του Ν. 2817/ 
14.3.2000 (ΦΕΚ78/14.3.2000, τ. Α'). 


2. Την απόφαση της Προσωρινής Γ.Σ. του Τμήματος 
Επιστήμης και Τεχνολογίας Υλικών του Πανεπιστημίου 
Κρήτης (συνεδρία 4/15.5.2000). 

3. Την απόφαση του Πρυτανικού Συμβουλίου του Πανε¬ 
πιστημίου Κρήτης (συνεδρία 390/30.5.2000). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
Παν/μίου Κρήτης, αποφασίζουμε: 

Εγκρίνουμε την μεταφορά πέντε (5) κενών οργανικών 
θέσεων Διδακτικού Ερευνητικού Προσωπικού (ΔΕΠ) στο 
Τμήμα Επιστήμης και Τεχνολογίας Υλικώντης Σχολής Θε¬ 
τικών Επιστημών του Πανεπιστημίου Κρήτης. 

Ρέθυμνο, 31 Μάίου 2000 

Ο Πρύτανης 
ΧΡΗΣΤΟΣ ΝΙΚΟΛΑΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




